💜💜සිංහල පරිවර්තනය : සුලෝචනා ජයකොඩි💜💜
ඔයාට දැන් සිහිය එනවද?
ඔයාට මේ තැන මතකයි නේද?
ඉස්සර මේක තමයි ඔයාගෙ ප්‍රියතම තැන.
මොකද කාටහරි ගැහුවත් කවුරුවත් මෙහාට එන්නෙ නැති නිසා.
මින් සෝ, ඔයාට මොකද වෙලා තියෙන්නෙ?
ඔයා මොනවද මේ කරන්නෙ?
ඔයා දන්නවා නේද?
අදත් කවුරුවත් එන්නෙ නැහැ.
මින් සෝ.
කරුණාකරලා.
ඔයා මෙහෙම කෙනෙක් නෙවෙයි. ඔයා හොඳ ළමයෙක් නේද?
ඔයා කොහොමද ඔයාගෙම අම්මාට මෙහෙම කරන්නෙ?
මින් සෝ, අනේ.
අනේ.
අනේ, මින් සෝ.
සුව නින්දක්,
අම්මේ.
(7 වැනි කොටස)
මින් සෝ, මම ආවා.
මින් සෝ? ඔව්, නීතීඥතුමිය.
ඔයාට පොඩ්ඩකට එළියට එන්න පුළුවන්ද? මට ඔයාගෙන් ප්‍රශ්න වගයක් අහන්න තියෙනවා.
මින් සෝ. මම දැන්ම එන්නම්.
මොකක්? ලී සොන් හ්වා අතුරුදහන් වෙලාද?
මම අපි හමුවෙන්න හිටිය තැන ගොඩක් වෙලා එයා එනකන් බලාගෙන හිටියා,
ඒත් දැන් එයාව සම්බන්ධ කරගන්න බැහැ. එයාව හොයාගන්න. මොනවා කරලා හරි.
දැන්ම!
මම දන්නවා ඔයා ඇහැරිලා ඉන්නෙ කියලා.
ඔබ ඇමතූ අංකය දැනට සම්බන්ධ කළ නොහැක. බීප් නාදයට පසු...
එයා මගේ කෝල් ආන්සර් කරන්නෙත් නැහැ.
අපිට කතා කරන්න පුළුවන් වෙන කවුරුහරි ඉන්නවද? පවුලේ අය, යාළුවෝ?
එයා යන්න පුළුවන් තැනක් ගැන බැලුවොත්,
මගේ මතකයට එන එක තැනක් තියෙනවා.
එහෙනම් මේකද ඔයා කියපු තැන, මින් සෝ?
පොඩි කාලෙ අපි නිතරම මෙහෙ ආවා. ඒක මිසක්, ඒත්...
එයා දැන් මෙහෙ එයි කියලා මට හිතෙන්නෙ නැහැ.
එයා ගාව සල්ලි නැතුව ඇති, ඒ වගේම එයාට හැංගිලා ඉන්නත් වෙයි.
මේක තමයි ලී සොන් හ්වා දන්න ආරක්ෂිතම තැන.
ඔයා ඇතුළට යන්නෙ නැද්ද?
තාමත් ළමයි මෙහෙ එනවා වගේ.
මට ඇත්තටම හිතෙන්නෙ නැහැ එයා මෙහේ ඉන්නවා කියලා.
පරෙස්සමෙන් අඩිය තියන්න.
ස්තූතියි.
අපි යමුද?
මොකකටත් මම තව පාරක් කෝල් කරලා බලන්නම්.
(ලී සොන් හ්වා)
මින් සෝ, ඔයාට හොඳින් නේද?
පොඩ්ඩක් ඉන්න. මම ඉස්සෙල්ලාම මේ ගැන දැනුම් දෙන්නම්.
(පරීක්ෂණ ක්‍රියාත්මකයි)
ඔයා එයාව දැනගෙන හිටියෙ කොහොමද?
එයා අපේ නඩුවේ සාක්ෂිකාරියක්.
ඊයේ ඉඳන් අපිට එයාව සම්බන්ධ කරගන්න බැරි වුණා.
මරණයට හේතුව මොකක්ද? අධිමාත්‍රාවක් කියලද හිතන්නෙ?
බැලූ බැල්මට පේන්නෙ එහෙම තමයි.
ඔයාට මේක පේනවද? ඒ ගෙල සිරකරපු පාරවල්ද?
මින් සෝ.
මේක අනතුරක්ද නැත්තම් මනුෂ්‍ය ඝාතනයක්ද කියලා අපිට බලන්න වෙයි.
ලැප්ටොප් එකක් නැති වෙලා.
ලැප්ටොප් එකක්? ඒකෙ ගොඩක් වැදගත් තොරතුරු තිබුණා,
ඒත් ඊයේ අපේ ඔෆිස් එකෙන් ඒක නැති වුණා.
ලී සොන් හ්වා ඇවිත් ගියාට පස්සෙමයි. ඒත්...
මට ඒක මේ අවට කොහේවත් පේන්න නැහැ.
මොන වගේ දත්තද ඒකෙ තිබුණෙ?
ඒක ටිකක් සංකීර්ණයි.
එයා මෙහේ ඉඳීවි කියලා ඔයා කොහොමද දැනගත්තෙ?
එයයි මින් සෝයි අඳුරනවා.
ඒ කියන්නෙ...
එයාට මේ තැන ගැන කිව්වේ ඔයාද?
සමාවෙන්න, රහස් පරීක්ෂක කිම්. ස්‍යුන්ග් ජින්.
මේක ගොඩනැගිල්ලක් ඇතුළෙ නෙවෙයිනෙ.
රහස් පරීක්ෂක ගු!
මේ හරියෙ CCTV මුකුත් නැහැ. මේක ගොඩක් හුදෙකලා තැනක්.
ඒත් ඉස්සරහ පාරෙ කාර් එකක් නවත්තලා තියෙනවා,
මම ඒකෙ ඩෑෂ්කෑම් දර්ශන ටික ගත්තා.
මට බලන්න දෙන්න. හරි, සර්.
මාත් පොඩ්ඩක් බැලුවට කමක් නැද්ද?
සමාවෙන්න.
මට සිගරට් එකක් ඉල්ලගන්න පුළුවන්ද?
ඔයාට පිස්සුද?
ඇයි? අපි නොදන්න අය නෙවෙයිනෙ.
මොකක්ද ඒ? මොකක්ද? මුකුත් නැහැ.
ඒ එයා නේද?
හ්යොන් ජින්ගෙ නඩුවෙ හිටපු වැරදිකරුම තමයි.
රහස් පරීක්ෂක ගු මේ ෆොටෝ එක ගෙනාවා. මේ කවුද කියලා හොයාගන්න.
ඉස්සෙල්ලාම, මේ අවට ප්‍රදේශය සෝදිසි කරලා බලන්න. හරි, සර්.
රා යන්ග්. පොඩ්ඩක් ඉන්න.
ඔයාගෙ මොළේ නරක් වෙලාද? ඔයාට මැරුම් කන්න ඕනෙ වෙලාද?
මේක අවුල් වෙලා තියෙන නිසා මම කොහොමත් ඉන්නෙ යකා නැගලා.
සිගරට් එක දෙන්න මට.
මම ඒක බිමට දැම්මා.
මොනවා?
මේක කළේ කවුද? නීතීඥ පාර්ක් ජේ යොල් ද?
එයා ඇයි මේ තරම් දුරදිග ගියේ? ඒ වගේම අර ලැප්ටොප් එකේ මොනවද තිබුණෙ?
ඔයාලට තව ප්‍රශ්න අහන්න ඕනෙ නම්, මට කෝල් කරන්න.
ඔයා ඇයි මේක හංගන්න මේ තරම් දේවල් කරන්නෙ?
මේකෙන් ආයෙමත් හ්යොන් ජින් අනතුරක වැටුණොත් එහෙම?
එයාලට සහායකයෙක් ඉන්නවා. පොලිසිය ඇතුළෙම කෙනෙක්.
ඔයා මොකක්ද දැන් කිව්වෙ?
සමාවෙන්න. මම ටිකක් කලබලෙන් ඉන්නෙ.
මට තේරෙනවා. අපි පස්සෙ කතා කරමු.
අපි මේ වගේ වෙලාවක හමුවුණ එක ගැන දුකයි.
මට ඔයාගෙ දරුවා ගැන සුබ පතන්නවත් බැරි වුණා.
ඔයා තාම ඒ ගැන අහලා නැහැ වගේ.
මොකක්ද?
ඔයා එහෙනම් ඇතුළට යන්න.
ඒ කාලකණ්ණි කෙල්ල...
මම මගේ මේ අත් දෙකෙන්ම එයාව මරනවා.
ස්‍යුන්ග් ජින්!
දෙයියනේ, මෙයා කොහේ ගියාද?
ස්‍යුන්ග් ජින්! මොනවද මේ කරන්නෙ?
හේයි.
අර සිගරට් කොටේ.
ඔයානෙ මට කිව්වෙ ඒක බලාගන්න කියලා, නේද?
ලෝයර් ගියාද?
හරි.
අපි යමු.
ඔයාට එච්චර සනීපයක් නෑ නේද?
මට තාමත් එයාලට සමාව දෙන්න හිතෙන්නෙ නැත්නම්,
ඒකෙන් අදහස් වෙන්නෙ මගේ මොකක්හරි වැරැද්දක් තියෙනවා කියලද?
සමහර වෙලාවට, සමාව දෙන එක නෙවෙයි හරිම උත්තරේ.
එහෙනම්...
මේ වගේ තත්වෙකදි මම මොකක්ද කරන්න ඕනෙ?
ඔයාට තියෙන්නෙ...
එක දවසින් දවස මේකට මුහුණ දෙන්න.
සමහර දවස්වලට ඔයාට එයාලා ගැන තරහක් එයි, තවත් දවස්වලට ඔයාට ලොකු වේදනාවක් දැනෙයි.
ඊටපස්සෙ දවසක ඔයා එකපාරටම ආපස්සට හැරිලා බලද්දි,
ඔයාට පෙනෙයි ඒ මතකයත් අරගෙන ඔයා කොච්චර දුරක් ඇවිත්ද කියලා.
ඒ වගේම එහෙම දවසට,
ඔයාට ටිකක් සහනයක් දැනෙයි.
ඒ තුවාලය කවදාවත් සම්පූර්ණයෙන්ම සනීප වුණේ නැතත්,
ඒ කැලැල් එක්ක වුණත්,
ඔයාට තාමත් ඉස්සරහට යන්න පුළුවන් කියලා ඔයාටම තේරෙයි.
ඔයාට සමාව දෙන්න බැරි වුණාට කමක් නැහැ. අමතක කරන්න බැරි වුණාටත් කමක් නැහැ.
හැම දවසක්ම කොහොමහරි ගත කරන්න උත්සාහ කරන්න.
හරියට මම කළා වගේ.
මම නපුරුයි, ඒ වගේම ආත්මාර්ථකාමීයි.
මෑතක ඉඳන් මගේ ජීවිතේම අවුල් වෙලා.
ඒත් එයාට මේ වගේ දෙයක් වෙන්න ඕනෙ නැහැ.
එයාලට මේකට වන්දි ගෙවන්න වෙනවා.
කනෙක්ට් එකට සම්බන්ධ වෙලා හිටපු අන්තිම කෙනා දක්වා හැමෝම.
මම හිතන්නෙ එයාලා තමයි...
මේ ලැප්ටොප් එක ගත්තේ?
එයාට කිව්වට කමක් නැහැ.
මොකක්? පාර්ක් ජේ යොල් එක්ක මොකද වුණේ කියලා.
ඔයා මම නිසා සොන් කියුට කියන්නෙ නැතුව හිටියා නම්,
දැන් එයාට කිව්වට කමක් නැහැ.
මම ඒකට විරුද්ධයි.
අඩුම තරමේ මේ නඩුව සම්පූර්ණයෙන්ම ඉවර වෙනකන්වත් එපා.
ඒක දැන් හ්යොන් ජින් තීරණය කළ යුතු දෙයක්.
කනෙක්ට් එක පොලිසියට රිංගුවා නම්, අපිට සොන් කියුගෙ උදව් ඕනෙ වෙයි.
මම සමහරවිට...
එයාව ඩිවෝස් කරයි.
මොකක්?
දරුවා එයාගෙ නොවෙන්න පුළුවන්.
ඔයා මේ මොනවද කියන්නෙ? එහෙනම් කාගෙ...
මට කියන්න එපා...
ඒ රිපෝටර් ලී ගෙද?
එහෙම වෙන්න පුළුවන් කමක් තියෙනවා කිව්වා. හ්වාන්ග් හ්යොන් ජින්!
මට ඒ ගැන කොච්චර දුකක් තියෙනවද කියනවා නම්, මට පිස්සු හැදෙන්න වගේ.
මට සොන් කියු ගැන මාරම දුකයි, මට මැරෙන්න තරම් හිතෙනවා.
මට කාලය ආපස්සට හරවන්න පුළුවන් නම්, මම ඒක කරනවා!
ඒත් මම මොකක්ද කරන්න ඕනෙ? ඒක දැනටමත් වෙලා ඉවරයි,
අනික ඒක කළේ මමයි.
නැගිටින්න. අපි ගිහින් මොනවාහරි කමු.
මේක පාවිච්චි කරන්න. රස, ගණන් වැඩි කෑමක් කන්න.
ඔයා අපිත් එක්ක එන්නෙ නැද්ද?
මට වෙන වැඩ වගයක් තියෙනවා.
වැරදි කරන එක, මිනිස්සුන්ව රිදවන එක එක දෙයක්,
ඒත් තමන් කරපු වැරදි තමන්ම නිවැරදි කරගන්න ඕනෙ.
අපේ වයසෙදි නිවටයෙක් වගේ හැසිරුණොත්, ආයේ ඒකෙන් ගොඩ එන්න බැහැ.
ඔයා කොහේද යන්නෙ? මොන වැඩද?
මම CEO බෙක් ව කසාද බඳින්නයි යන්නෙ.
ඇත්තටමද කියන්නෙ?
ඔයා හැමතිස්සෙම ඔයාගෙ කසාදෙ ගැන මේ වගේ එකපාරටම කියන්නෙ ඇයි?
ඒක හරියට කෑම ඕඩර් කරනවා වගේ වැඩක් නෙවෙයිනෙ.
මට පරක්කු වෙනවා.
හේඉල් ආයෙත් අපිට බලපෑම් කරන එකක් නැහැ. තව ටික කාලයක් ඉවසගෙන ඉන්න.
සාධාරණත්වය ගැන ඒ තරම් කතා කරලා, අන්තිමට ඔයා මේකද කරන්නෙ.
CEO බෙක් කොහේද? එයා ඇතුළෙ බලාගෙන ඉන්නවා.
ඇයි ඔයා මේ පාර මගෙන් අහන්නෙ නැත්තෙ?
ඇයි මම CEO බෙක්ව තෝරගත්තේ කියලා.
ඔයාගෙ පළවෙනි කසාදෙට, ඒ වගේම දෙවෙනි කසාදෙට,
හැම පොඩි දේකටම ඔයා මාත් එක්ක රණ්ඩු වුණා.
ඔයා හිතන්න ඇති එයාව පාලනය කරන්න ලේසි වෙයි කියලා.
එයාගෙ පස්සෙන් එයාට උදව් කරන්න බලවත් පවුලක් නැහැ.
ඒ වගේ මිනිස්සු ඕනෙ තරම් ඉන්නවා.
එහෙනම් ඇයි එයාව?
ඔයාලා දෙන්නා එකම වගේ.
ආදරයක් නැති වෙන්න පුළුවන්, ඒත් එයාට ඔයාව තේරුම් ගන්න පුළුවන් වෙයි.
මට ඒ වගේ හැඟීමක් දැනුණෙ.
ජන්ග් හ්යොන් ගැන කියනවා නම්.
ඔයාට එයාව දකින එක ඒ තරම් අපහසුතාවයක් නම්,
මම එයාව වෙන තැනකට මාරු කරන්නම්.
විවාහයෙන් පස්සෙ.
ඒක අවශ්‍ය වෙන එකක් නැහැ.
ඔයාට ආයේ එහෙම කරන්න ඕනෙ නැහැ.
පුවත්පත් නිවේදනය දැනටමත් නිකුත් කරලා ඉවරයි,
ඒ නිසා අපි විවාහ ගිවිසගැනීමේ උත්සවය නොකර ඉන්නයි හිතාගෙන ඉන්නෙ.
ඒක එයාගෙ අදහසක් වෙන්න ඇති. එයාට කොහොමත් ඕවා කරදරයක්.
ඒක නෙවෙයි, විවාහය ඉක්මන් කරන එකත් නරක අදහසක් නෙවෙයි.
ඔයාලා දෙන්නට දවසක් තීරණය කරන්න පුළුවන්.
නැකත් දවස් තෝරන එක, චාරිත්‍ර වාරිත්‍ර ඔක්කොම කරන එක...
මටත් ඔය විකාර ඉවසගෙන ඉන්න බැහැ.
මම ඒ ගැන ෂින් ජේ එක්ක කතා කරන්නම්.
මම හිතුවෙ නෑ ඔයා ඒ වගේ කෙනෙක් කියලා, ඒත් හැමතිස්සෙම කියවන්නෙ "ෂින් ජේ" ගැනමයි.
ඒ කියන්නෙ ඔයා ආදරණීය සැමියෙක් වෙන ජාතියේ කෙනෙක්ද, CEO බෙක්? ඔයා එහෙම කෙනෙක්ද?
මට පුළුවන් උපරිමයෙන් මම එයා වෙනුවෙන් හැමදේම කරනවා...
ෂින් ජේට ඕනෙ ඒක නම්.
මගේ දුව ගොඩක් වාසනාවන්තයි.
LnJ ආයතනය හේඉල් එකෙන් අයින් වෙනවා.
ඒක ස්වාධීන වෙනවා...
මගේ විවාහයත් එක්කම.
ඒක මට මංගල තෑග්ගක් විදිහට ලැබෙන්නයි තියෙන්නෙ.
ලාභ නොලබන පදනමක්.
ෂින් ජේට ඕනෙ වෙලා තියෙන්නෙ ඒකයි.
ඔයා දන්නවා ඇතිනෙ ඒ වගේ එකක් පටන්ගන්නවා කියන්නෙ මොකක්ද කියලා.
ඒ කියන්නෙ ෂින් ජේ ට හේඉල් එකේ අයිතිය ගන්න කිසිම අදහසක් නැහැ, නේද?
ඉතින් ඔයාට ඒකට කමක් නැද්ද? ෂින් ජේ ඒකට කැමති නම්,
එහෙනම් මමත් ඒකට කැමතියි.
මම...
මගේ දුවව හැදුවේ නිකම්ම සල්ලි කාරයෙක්ගෙ බිරිඳක් කරන්න නෙවෙයි.
එයා දෙපාරක්ම ඩිවෝස් වෙන්න ඒකත් ලොකු හේතුවක් වුණා.
ෂින් ජේ මොනවා වුණත් නැතත් මට ඒකෙන් වැඩක් නැහැ.
එයාට ඕනෙ මොනවද කියන එක තීරණය කරන්න ඕනෙ එයාමයි, ඒ වගේම ඒ දේ කරන්නත් ඕනෙ එයාමයි.
එයා මොනවා තීරණය කළත්,
එයාට උදව් කරන්න මම එයා ළඟින්ම ඉන්නවා.
එහෙනම් ඔයා මම දීපු පොරව අරගෙන...
ඒකෙන් මටම කොටයිද?
මේ මගේ ජීවිතේනෙ, නේද?
දැන් මගේ ජීවිතේ පාලනය කරන්නෙ මමයි, අම්මේ.
ඔයාට ඇත්තටම සල්ලි ගැන කිසිම අගයක් නැහැ.
අර තරම් ගණන් කෑම ඔක්කොම වමනෙ දානවා.
ඔයා?
ඔයා ගෙදර එන්න පරක්කු වුණානෙ.
ඔයා එනවා කියලා මට කලින් කියන්න එපැයි.
නෑ, මේකයි... බඩගින්නෙ ඉද්දි මට වමනෙ යන්න වගේ එනවා,
ඒත් මොනවාහරි කෑවමත් මට අසනීප ගතියක් දැනෙනවා.
ඔයාට ඕක පස්සෙ කරන්න පුළුවන්. ඇවිත් වාඩිවෙන්න.
මොනවද මේ කරන්නෙ?
වාඩිවෙන්න.
මටත් ලැජ්ජාවක් කියලා දෙයක් තියෙනවා.
මම ඒ තරම් ලැජ්ජා නැති කෙනෙක් නෙවෙයි,
ඔයා මං වෙනුවෙන් හදපු කෑම දැන් කන්න තරම්.
ඔයාටත් මේ ගැන කිසිම තේරුමක් නැද්ද?
කන්න.
ඒක දරුවාගෙ වැරැද්දක් නෙවෙයිනෙ.
ඔයාට පහර දුන්න කොළ පාට හූඩිය ඇඳපු කෙනා තමයි ලී සෝන් හ්වා ව මැරුවේ.
ඔයා ඒක දැනටමත් දන්නවා නේද? රා යොන්ග් දැනටමත් ඔයාට කියන්න ඇති කියලා මට විශ්වාසයි.
ඔව්.
මට ඒක අහන්න ඕනේ.
ඔයාට වෙච්ච හැමදේම.
මේ ඔයාට තාමත් මාව විශ්වාස නැති නිසා නම්...
එහෙම දෙයක් නෙවෙයි.
ඒ මට ඔයාව විශ්වාස නැති නිසා නෙවෙයි.
ඒ මම තනියම ඒකට මුහුණ දුන්නු නැති නිසයි.
අපි ස්වාමිපුරුෂයායි භාර්යාවයි වුණත්,
මට අයිති නැති වේදනාවක් ගැන කිසිම වගකීමක් නැතුව කතා කරන එක...
ඒක මම කරන්න ඕන දෙයක් කියලා මම හිතුවේ නැහැ.
අනිත් එක...
මට ඔයාට බරක් වෙන්න ඕන වුණේ නැහැ.
මම දැනගෙන හිටියා ඔයා දෙගිඩියාවකට පත්වෙයි කියලා.
රහස් පරීක්ෂකයෙක් වෙනවද නැත්නම් මගේ මහත්තයා වෙනවද කියලා.
මේක ටිකක් දිග කතාවක් වෙයි.
ඒ වගේම ගොඩක් වේදනාකාරී දේවල් තියෙයි...
ඔයාට අහන්න.
මම ඒකට ලෑස්තියි.
ඉතින්, ඔයාගේ නිදහස ප්‍රකාශ කළාම කොහොමද දැනෙන්නේ?
නිදහස් හැඟීමක්ද?
මේක මේකේ අවසානය කියලා මම හිතන්නේ නැහැ.
මගේ අම්මා කවදාවත්...
එයාගේ ජීවිතේ පස්සට ගිහින් නැහැ.
ඒකේ තියෙන භයානකම දේ මොකක්ද කියලා ඔයා දන්නවද?
ඒ කියන්නේ එයා අත්හරින්න දන්නේ නැහැ.
මම හිතුවේ ඒක සාපේක්ෂව හොඳට ගියා කියලයි.
කුණාටුවට පෙර නිශ්ශබ්දතාවයද? එහෙමත් නැත්නම් අපි ඉන්නේ කුණාටුව මැද්දෙද?
ඒකට ඔයා බයද?
තව එකක් බොමුද? මම කැමතියි.
මගේ ගෙදරදී.
ඔයා දන්නවද මගේ අම්මයි මමයි අතර තියෙන වෙනස මොකක්ද කියලා?
මට ගණන් කරන්න බැරි තරම් වාර ගාණක් මම වැටිලා තියෙනවා.
ඒ වගේම මම ඒ හැම වෙලාවෙම ආපහු සටන් කළා.
මම මේකේ අවසානය වෙනකල්ම ඉන්නවා.
මොන කුණාටුවක් ආවත්,
මම ඒකට මුහුණ දීලා සටන් කරනවා.
සෝල් නුවර අතහැර දාපු ගොඩනැගිල්ලක තිබිලා වයස අවුරුදු 20ක විතර කාන්තාවකගේ මළ සිරුරක් හොයාගෙන තියෙනවා.
රුධිර පරීක්ෂණයක් මගින් මාරාන්තික මත්ද්‍රව්‍ය ප්‍රමාණයක් හොයාගෙන තියෙනවා,
ඒ වගේම අපරාධයක් වෙලා තියෙනවා කියලා සාක්ෂි ලැබුණට පස්සේ පොලිසිය පශ්චාත් මරණ පරීක්ෂණයක් ඉල්ලලා තියෙනවා.
සාන්ග් ආ.
තාත්තේ, මම පරක්කු වෙනවා. ඉක්මන් කරන්න.
සාන්ග් ආ ට මොකද වෙලා තියෙන්නේ? මම දන්නේ නැහැ.
සමහරවිට ඔයා ඔයාගෙන්ම ඒක අහගන්න එක හොඳයි.
මොකද වුණේ, පැටියෝ? මොකක් හරි වුණාද?
අම්මේ...
මම හිතුවේ එයාගේ ප්‍රතිකාර ඉවරයි කියලා.
ඔයාගේ අම්මා ආයෙත් ඔයාගේ හිත රිද්දුවා නේද?
ඔයයි මමයි හැමතිස්සෙම ගොඩක් උත්සාහ කරනවා,
ඉතින් ඇයි ඔයාගේ අම්මා හැමතිස්සෙම අපිව මේ තරම් දුක් කරන්නේ?
(මුජින් ජාතික අධිකරණ වෛද්‍ය සේවය)
මිස් හොන්ග් යොන් හී.
මට ඔයා එක්ක ටිකක් කතා කරන්න ඕනේ.
මම පරක්කු වෙනවා. මේකට විනාඩියයි යන්නේ.
ඇයි ඔයා කතා නොකළේ?
මට තේරෙනවා ඔයා බයෙන් ඉන්නේ කියලා, ඒ වගේම ඔයා පසුබට වෙන්නේ ඇයි කියලත් මම දන්නවා.
ඒත්... මම එක දෙයක් පැහැදිලි කරන්නම්.
මට මේ කිසිම දෙයකට සම්බන්ධ වෙන්න ඕනේ නැහැ.
මිස් හොන්ග්. මම හිතනවා අපි ආයෙත් හමුවෙන එකක් නැහැ කියලා.
ඊයේ මළ සිරුරක් ගෙනාවා නේද?
මරණයට හේතුව, මත්ද්‍රව්‍ය වැඩිපුර ගැනීම. වයස 20ක විතර කාන්තාවක්.
පාර්ක් ජේ යොල් තමයි එයාව මැරුවේ.
ඔයා මේ මොනවා ගැනද කතා කරන්නේ? මම ඔයාගෙන් ඇහුව හේතුව...
එයාගේ ෆෝන් එක ක්ලෝන් කරන්න කියලා...
ඒක ඇප් එකක් නිසා.
ගණිකා වෘත්තියට සම්බන්ධ ඇප් එකක්.
(නඩු පවරන්නාගේ කාර්යාලය)
අපේ එකඟතාවය හරියට ඉටු නොවුණු එක ගැන මම කනගාටු වෙනවා.
ඒ ගැන කලබල වෙන්න දෙයක් නැහැ.
අර වාර්තාකාරයා මැරුණු වෙලාවෙත් ඔයා කිව්වේ ඕකම තමයි.
ඒත්, දැන් ඒ වාර්තාකාරයාගේ ලැප්ටොප් එක කොහෙද තියෙන්නේ?
ලැප්ටොප් එක ගත්තේ කවුද කියලා ඔයාට තාම හොයාගන්න බැරි වුණා.
අපි තාමත් ඒක හොයනවා.
ඔයා අපිට ඉහළම ආරක්ෂාවක් ලබාදෙනවා කියලා පොරොන්දු වුණා.
ඔයා වගේ කෙනෙක්...
අද ඉන්න තැනට ආවේ කොහොමද කියලා මතක තියාගන්න එක හොඳයි.
(ලී දා ඉයුන්)
මම එයා ගැන හොයලා බැලුවා.
පාර්ක් ජේ යොල් මීට කලින් එයාගේ චෝදනාව අත්හිටුවලා තියෙනවා.
දරුණු පහරදීමක් නිසා අත්හිටුවලා. ඒක ටිකක් සැක සහිතයි නේද?
එයාගේ පවුලට ඉන්නේ බාල සහෝදරයෙක් විතරයි, එයා බාලවයස්කාරයෙක්.
ඔයා කිව්වා වගේ, එයා අසරණ තරුණ අයව ඉලක්ක කරනවා වගේ පේන්නේ.
යූ ජොන්ග් ට වෙච්ච දේත් තියෙනවනේ.
ලී සෝන් හ්වා අපිට තොරතුරු දුන්නත් එයාව මරලා දැම්මා.
අනිත් වින්දිතයොත් අනතුරේ වෙන්න පුළුවන්.
තේරුණා. මම ලී දා ඉයුන්ව හොයන එකෙන් පටන් ගන්නම්.
(ලී දා ඉයුන්)
හේයි, රූකී. ඔව්?
රහස් පරීක්ෂක කිම් කොහෙද ගියේ?
රහස් පරීක්ෂක කිම්? එයා කිව්වා පොඩි වෙලාවකට එළියට යනවා කියලා.
හරි. මමත් එළියට යනවා. හරි, සර්.
(සෝල් මුජින් පොලිස් ස්ථානය)
ඔයාට විශ්වාසද? ඔව්.
අපරාධය සිදුවුණ තැන තිබ්බ සිරින්ජරයේ,
අපිට ඇඟිලි සලකුණක් හම්බවුණා. දෙපාර්තමේන්තුව ඇතුළේ කොහොමද?
ස්ටේෂන් එකේ කවුරුත් තාම දන්නේ නැහැ. මම මගේ තනි තීරණයට වැඩ කළේ.
මේ ඔක්කොම කළේ ඔයාද?
මම හිතුවේ මට ඔයාව ද්විත්ව නියෝජිතයෙක් විදිහට පාවිච්චි කරන්න පුළුවන් වෙයි කියලා,
ඒත් ඔයා අපේ එක නියෝගයක්වත් පිළිපැද්දේ නැහැ.
මම හිතුවා ඔයා සම්පූර්ණයෙන්ම LnJ එකට එකතු වෙලා කියලා.
ඒත් ඒකත් නෙවෙයි.
ඔයා මේ හැම වෙලාවෙම ඔයාගේම සැලැස්මක් හැංගුවා.
ඇත්තටම ඔයා කවුද?
ලැප්ටොප් එක කොහෙද?
මම දන්නේ නැහැ.
ඇත්තද?
එහෙනම් මම ඔයාට මතක් කරලා දෙන්නම්.
ඔයා මේ හැමදේකටම පසුතැවෙයි.
ඔයා ඉපදුණු දවස ගැන පවා.
අපි පටන් ගමුද? ඔව්.
පාර්ක් ජේ යොල් තමයි එයාව මැරුවේ.
මැඩම්, ඔයා හොඳින්ද?
ඔව්, මම හොඳින්.
දැන් ඔයාට තේරෙනවා නේද? ඇයි ඒ USB එක ඒ තරම් අවශ්‍ය කියලා.
ඒත්...
මට ඕන වුණේ ඔයාව මෙතනින් බේරගන්න කියපු එක ඇත්තක්.
ඔයා ඇයි එහෙම කරන්නේ?
මොකද සමහරවිට...
මම මීට වඩා අවාසනාවන්ත වුණා නම්,
මමත් ඔයාගේ තැන ඉන්න තිබුණා.
මාව මරන්න පුළුවන් කෙනෙක් එක්ක එකම වහලක් යට ජීවත් වෙන්න,
ඒ වගේම මගේ ළමයව බේරගන්න ලොකු උත්සාහයක් ගන්න...
ඒ ඉරණමෙන්ම.
(අභාවප්‍රාප්ත ලී සොන්ග් හ්යොක්, අභාවප්‍රාප්ත පාර්ක් ජොන්ග් යොන්)
(අභාවප්‍රාප්ත ලී ගා ඔන්)
(අභාවප්‍රාප්ත ලී සොන්ග් හ්යොක්, අභාවප්‍රාප්ත පාර්ක් ජොන්ග් යොන්)
(අභාවප්‍රාප්ත ලී ගා ඔන්)
මම හිතාමතාම මේ ගැන කිව්වේ නැහැ, ඒත් ඔයාලා ඔක්කොම ආවා නේද.
හේයි.
ඔයා ඇත්තටම හිතුවද අපි මේ දවස අමතක කරයි කියලා?
ඔයා මොකද හිතන්නේ? මේ අවුරුද්දේ උපන්දිනේට,
මම ටිකක් පාට ගොඩක් තියෙන එකක් තෝරගත්තා.
(අභාවප්‍රාප්ත ලී සොන්ග් හ්යොක්, අභාවප්‍රාප්ත පාර්ක් ජොන්ග් යොන්)
(අභාවප්‍රාප්ත ලී ගා ඔන්)
දේවල් මීට වඩා වෙනස් වෙයිද?
ඒ සිදුවීම මගේ වයස 20 ගණන්වලදී වුණේ නැත්නම්,
ඒ වෙනුවට ජීවිතේ ටිකක් පරක්කු වෙලා වුණා නම්...
මම...
මීට වඩා ශක්තිමත් කෙනෙක් වුණා නම්.
ඒ වගේම මම මගේ දරුවව හදාගන්න දුන්නේ නැත්නම්...
වෙනස් තීරණයක් ගත්තා නම්.
මම කල්පනා කරන්නේ සමහරවිට...
හැමදේම මීට වඩා වෙනස් වෙයිද?
ඒකට මුහුණ දෙන්න තරම් කිසිම වයසකදී ඔයාට ශක්තියක් නැහැ.
ඔයාට තෝරාගැනීමේ අයිතිය තිබුණා...
ඔයාගේ ජීවිතේ කොහොමද ජීවත් වෙන්නේ කියලා.
ඔයාගේ තීරණය විනිශ්චය කරන්න කාටවත් අයිතියක් නැහැ.
(අභාවප්‍රාප්ත පාර්ක් ජොන්ග් යොන්, අභාවප්‍රාප්ත ලී ගා ඔන්)
ඔයා ඇත්තටම එහෙම හිතනවාද?
ඔයා කවදාවත් ඒ ගැන පසුතැවිලි වෙලා නැද්ද?
එදා,
ඔයාලා මාව බේරගන්න ආපු එකට.
අපි ගියේ නැත්නම්, ඔයා මැරෙන්න තිබුණා.
ඇත්තටම, ඒක කවදාවත් නොවුණා නම් ගොඩක් හොඳයි.
එහෙනම් ෂින් ජේ එයාගේ අම්මාගේ සමාගම නිශ්ශබ්දව භාර ගනියි,
ඒ වගේම මට හිරගෙදර අවදි වෙන නපුරු හීනයක් පේන එකක් නැහැ,
මගේ ජීවිත කාලෙම මට වද දෙන්න.
ලිංගික හිංසනයට ලක්වූවන් වෙනුවෙන් පෙනී සිටින නීතිඥවරියක්.
මොන බොරුද. මට දැන් වෙනකොට ගොඩනැගිලි තුනක්වත් අයිති වෙලා තියෙයි.
ඔයා දන්නවද? සල්ලි තියෙන ජරා මිනිස්සුන්ගේ කුණු අස්කරන එක.
එයා ටීවී එකේ ඉඳියි දන්නවද? මණ්ඩලේක ඉඳන් ඔයා එක්ක වාද කරකර.
ඒ වගේම ඔයා ගැන කියනවා නම්, ඔයා තාමත් හිනාවෙවී ඉඳියි,
ඒක වෙන්න කලින් හිටියා වගේ, කිසිම ප්‍රශ්නයක් නැතුව.
ඒත් මට කාලය ආපස්සට හරවන්න පුළුවන් වුණත්,
මම ඒ දේම කරලා ගිහින් ඔයාව බේරගන්නවා.
ඔයා වෙනුවෙන්, අනිවාර්යයෙන්ම.
ඒත් ඒක විතරක් නෙවෙයි හේතුව.
එදා ඉඳන් අපිට උදව් කරන්න පුළුවන් වුණු හැමෝම වෙනුවෙන්.
මම ඒ අය වෙනුවෙනුත් ඒක ආයෙමත් කරනවා.
මමත් එහෙමම කරනවා.
(අභාවප්‍රාප්ත ලී සොන්ග් හ්යොක්, අභාවප්‍රාප්ත පාර්ක් ජොන්ග් යොන්)
මම උදේට අවදි වෙනකොට,
මට තාමත් කල්පනා වෙනවා.
මේ හැමදේම...
නිකම්ම නිකං නපුරු හීනයක් වුණොත්?
ඒක නපුරු හීනයක් නම්, අපි දිගටම ඒ හීනෙම එකට දකිමු.
අපි ඔයා එක්කම ඉන්නවා.
මේ නපුරු හීනයේදීත්.
ඉතින්?
ඔයාට තාම තේරුණේ නැද්ද?
මම දන්නේ නැහැ.
කරදර වෙන්න එපා.
මම තාම පටන් ගත්තා විතරයි.
මම ඔයාගේ මූණට මුකුත් නොකර ඉන්නයි හිටියේ,
ඒත් ඔයා මට වෙන විකල්පයක් ඉතුරු කළේ නැහැ.
සමහරවිට මම ඔයාගේ සමේ මොනවා හරි කැපුවොත්,
ඔයාට අන්තිමේදී පාඩමක් ඉගෙන ගන්න පුළුවන් වෙයි.
නේද?
කොහොමද ඒක?
තාම මුකුත් නැද්ද?
මම ලැප්ටොප් එක ගැන මුකුත් දන්නේ නැහැ.
ඒත් මම දන්නවා ඔයාගේ බිරිඳ ඒ අයත් එක්ක එකතු වෙලා...
ඔයාව විනාශ කරන්න හැදුවා කියලා.
කරුණාකරලා. එයාලා මොන උපක්‍රම පාවිච්චි කළත්...
ඔයා ඇත්තටම හිතනවාද ඒකෙන් වැඩක් වෙයි කියලා?
යූන් රා යොන්ග් එයාට කිව්වා ඔයාගේ ෆෝන් එක ක්ලෝන් කරන්න කියලා.
මට එයාලා කතා කරනවා ඇහුණා.
ඔයා දන්න තරමින්, LnJ එකට දැනටමත් ඒක ලැබිලා ඇති.
ඔයා කනෙක්ට් කියලා ඔප්පු කරන්න තියෙන සාක්ෂිය.
මම එයාව මොකද කරන්නේ?
දැනට එයාව යන්න දෙන්න.
එයා එකපාරටම අතුරුදහන් වුණොත්, එයාලා ප්‍රශ්න ඇති කරන්න පටන් ගනීවි.
ඔයාලා ඔෆිස් එකටද යන්නේ?
මට මගේ කටඋත්තරේ ඉවර කරන්න තියෙනවා. මාත් එහෙමයි.
හරි, අපි පස්සේ අපේ තැනින් හම්බවෙමු.
මම කෙලින්ම එහෙට යනවා.
දෙවියනේ.
මේ හොං යොන් හී.
(හොං යොන් හී)
හලෝ? මම ඔයාගේ යෝජනාව භාරගන්නවා මිස් යූන්.
හැබැයි ඒ වෙනුවට ඔයා මට උදව් කරන්න ඕනේ.
තේරුණා.
මොකක්ද? එයා මොකක්ද කිව්වේ? මම පස්සේ ගන්නම්.
(සැමියා)
මම මෙහේ ඉන්නවා. මම බලන් ඉන්නම්.
අම්මා, ඔයා මේ මොකද කරන්නේ?
අත්‍යවශ්‍ය දේවල් විතරක්.
අත්‍යවශ්‍යම දේවල් විතරක් පැක් කරගන්න. ඉක්මන් කරන්න.
මොකක්ද මේ වෙන්නේ? අපි මෙහෙන් යනවා.
ඔයා මේ මොනවා ගැනද කියන්නේ?
මින්ස්පස්සේ, අපි දෙන්නා විතරයි ඉන්නේ.
ඔයාට යන්න ඕනෙනම්, තනියම යන්න.
සන්ග් ආ.
මම දන්නවා මේක පිළිගන්න ඔයාට අමාරුයි කියලා.
ඒත් සන්ග් ආ, මට මේකට හේතු තියෙනවා.
ඔයාට තේරුණේ නැතත්,
කරුණාකරලා මාව විශ්වාස කරන්න... ඔයාව විශ්වාස කරන්න?
ඔයාව?
ඔයා කිව්වා ඕක නවත්තනවා කියලා. ඔයා පොරොන්දු වුණා.
සන්ග් ආ, මේක...
මේ ගෙදර මොනවද වෙන්නේ කියලා මම හොඳටම දන්නවා.
ඒක වෙන හැම වෙලාවෙම, ඔයා මැරෙයි කියලා මම බය වෙනවා.
මම කොච්චර බයෙන්ද හිටියේ කියලා ඔයාට තේරෙනවද?
ඒ වගේම මම කොච්චර උත්සාහ කරනවද කියලවත් ඔයා දන්නවද?
මම හොඳට හිටියොත්,
තාත්තා හොඳ මූඩ් එකක හිටියොත්,
එයා ඔයාට එහෙම සලකන එකක් නෑ කියලා මම හිතුවා.
ඒත් අම්මා, මොකක්ද මේ?
සන්ග් ආ. ඔයා මෙහෙම කළොත්, මම මොකද කරන්නේ?
සන්ග් ආ.
(ඔයා කොහෙද ඉන්නේ? මොනවද කරන්නේ?)
(මම පැනලා ආවා. අම්මා එක්ක රණ්ඩු වුණා.)
(හම්බවෙමුද?)
(ඔව්)
සමාවෙන්න. මගේ මීටින් එක ටිකක් පරක්කු වුණා.
හරි අපූරු විනෝදාංශයක්.
මේ සේරම ඔයා තනියමද හැදුවේ? ඔව්.
(ප්‍රධාන විධායක නිලධාරී බෙක් තේ ජූ)
මේවා හදන එකෙන් මගේ හිත නිවෙනවා.
මම කොහොමද ඒක කියන්නේ?
පේනවනේ, මේ පුංචි ලෝකෙටත් ඒකටම ආවේණික සමතුලිත බවක් වගේම පිළිවෙළක් තියෙනවා.
මේක තවම ඉවර නැද්ද?
මේකෙ පොඩි ප්‍රශ්නයක් වුණා.
මේකට කෘමීන් බෝවෙලා. මේක මෙහෙම තිබ්බොත්, මුළු එකටම ඒක පැතිරෙයි.
ඉතින්, ඔයා කෘමිනාශක පාවිච්චි කරනවද?
ඊට වඩා,
මේ ක්‍රමය ටිකක් වැඩියෙන්...
ඵලදායී.
මේ කෘමීන්...
උගුලක් කියලා නොදැනම ඇමට අහුවෙනවා.
ඔව්, අපි දැන් පිටත් වෙන්නයි යන්නේ.
මොකක්? අපිට කනෙක්ට් වින්දිතයෙක් හම්බවුණා.
එයා පාර්ක් ජේ යොල්ගේ නඩුවක සැකකාරියක්.
දවස් තුනක ඉඳන් එයාව සම්බන්ධ කරගන්න බැරිවෙලා තියෙනවා.
එයාගේ අන්තිම ක්‍රියාකාරකම විදියට තියෙන්නේ ඊයේ දාපු සෝෂල් මීඩියා පෝස්ට් එකක්.
ඉතින් එයා දැන් කොහෙද ඉන්නේ?
මාගන් හෝටලේ. සොන් ග්‍යු එයාගේ ෆෝන් එක ට්‍රැක් කළා,
වින්දිතයා දැන් එහේ ඉන්නේ. පොඩ්ඩක් ඉන්න, මමත් එන ගමන්.
නෑ, ඒකට ගොඩක් වෙලා යයි.
හදිසි තත්ත්වයක් වුණොත්? මම කෝල් කරන්නම්.
සමාවෙන්න තේ ජූ. හදිසි වැඩක් වැටුණා. අපිට මේක වෙන වෙලාවක කරන්න වෙයි.
මොකක්හරි ප්‍රශ්නයක්ද?
මාගන් හෝටලේ. මම ඒක ප්‍රයිම් එකේ පෝට්ෆෝලියෝ එකේ දැක්කා.
ඒ හෝටලේ කළමනාකරණ පද්ධතිය දුවන්නේ ප්‍රයිම් එකේ විසඳුම්වලින් නේද?
මම හ්වං හ්යොන් ජින්, එල් ඇන්ඩ් ජේ (LnJ) නීතීඥවරියක්. මට මැනේජර්ට කතා කරන්න ඕනේ.
(මාගන්)
මේක හදිසි කාරණාවක්, මට ඔයාගේ සහයෝගය ඕනේ.
මට මේකේ නැවතිලා ඉන්න අමුත්තෙකුගේ ආරක්ෂාව ගැන පරීක්ෂා කරලා බලන්න ඕනේ.
හදිසි කාරණාවක්? මොන වගේ...
ඔයාලගේ අමුත්තෙක් වෙන මගේ සේවාදායකයාගේ ආරක්ෂාව ගැන මට බයක් තියෙනවා.
මට අමුත්තාගේ නම දැනගන්න පුළුවන්ද?
ලී දා ඉයුන්. 2006 ඉපදුණේ.
(කාර්ය මණ්ඩලයට පමණයි)
අමුත්තන්ගේ ලේඛනයයි කාමරේ තත්ත්වයයි පරීක්ෂා කරන්න.
නම ලී දා ඉයුන්. හරි, සර්.
(කනෙක්ට් ඉන්)
(යූන් රා යොන්ග්, වයස 42)
(කං ශින් ජේ, වයස 42)
(හ්වං හ්යොන් ජින්, වයස 42)
(නීතීඥ හ්වං හ්යොන් ජින්)
(වෙන්කරවා ගැනීම් සෙවීම: ලී දා ඉයුන්)
(වෙන්කරවා ගත් දිනය)
(කාමරය: 1908)
කාමරය 1908.
(ලී දා ඉයුන්)
(මම හිතන්නේ තේ ජූට උදව් කරන්න පුළුවන්. ලී දා ඉයුන්ගේ කාමර අංකෙ මට කියන්න.)
(කාමරය 1908)
(හරි. හදිසි ඇමතුමක් ගන්නවා.)
රැඳී හිටියට ස්තූතියි.
ඔයා කියපු අමුත්තාගේ ආරක්ෂාව ගැන බැලුවම,
කිසිම ප්‍රශ්නයක් නෑ කියලා අපි තහවුරු කරගත්තා.
ඔයා කාමරේ පරීක්ෂා කරලා අමුත්තාව ඇස් දෙකින්ම දැක්කද?
අමුත්තන්ගේ පෞද්ගලිකත්වය නිසා මට ඊට වඩා විස්තර දෙන්න බෑ.
නීතිය ක්‍රියාත්මක කරන ආයතනයකින් නිල ඉල්ලීමක් කළොත්,
ඒ වෙලාවට අපි අපේ උපරිම සහයෝගය දෙනවා.
හරි, පොඩ්ඩක් ඉන්න. තව එක දෙයක්.
හැම කාමරේකම හදිසි බොත්තමක් තියෙනවා නේද?
ඔව්, ඒක හරි.
ඉතින් කාමරේක හදිසි අනතුරු ඇඟවීමක් ක්‍රියාත්මක වුණොත්,
අනුගමනය කරන ක්‍රියාපටිපාටිය මොකක්ද?
නීතියට අනුව කාර්ය මණ්ඩලයේ කෙනෙක් කාමරේ ආරක්ෂාව පරීක්ෂා කරන්න ඕනේ.
හරි.
මට තේරෙනවා.
එහෙනම් අපි ගිහින් බලමු.
සමාවෙන්න? අලාම් එක. ඒක වැදෙන්න ඇති.
(හදිසි ඇමතුම් අනතුරු ඇඟවීම: කාමරය 1908)
හෝටලෙන් ඔයාට මොනවාහරි ප්‍රශ්නයක් දැම්මොත් මම සම්පූර්ණ වගකීම ගන්නවා.
ඔයාමනේ කිව්වේ වින්දිතයා අනතුරක ඉන්නවා වෙන්න පුළුවන් කියලා.
ශින් ජේ, ඔයා හරි නම් හෝටලෙත් ප්‍රශ්න දාගන්න කැමති වෙන එකක් නෑ.
ස්තූතියි.
(හදිසි ඇමතුම් අනතුරු ඇඟවීම: කාමරය 1908)
(කාර්ය මණ්ඩලයට පමණයි)
මේ අලාම් එක 1908 කාමරේට නේද?
ඒක හරිද? ඔව්, කෝල් එක ආවේ 1908 කාමරෙන්.
එහෙනම් ඔයා ඇයි මෙතනට වෙලා බලන් ඉන්නේ?
මට සමාවෙන්න, ඒත්...
හෝටලේ කාර්ය මණ්ඩලයට විතරයි අමුත්තන්ගේ කාමරවලට යන්න පුළුවන්.
ඔයාලා පොලිසියෙන් ආවනම් මිසක්... ඔය රහස් පරීක්ෂකයෙක් එන්නේ දැන්.
ලී දා ඉයුන්ගේ පවුලේ අය දැන් අතුරුදහන් වීමක් ගැන පැමිණිල්ලක් කළා.
අපිව එයාගේ කාමරේට එක්කන් යන්න.
මම හිතන්නේ දැන් අපිට එයාව බලන්න යන්න පුළුවන් නේද?
අපි යමුද?
(ඉදිරිපස කවුන්ටරය)
(VIP ලැයිස්තුව)
(VIP 38)
(හදිසි අනතුරු ඇඟවීම)
(VIP 38 හදිසි අනතුරු ඇඟවීම, බරපතල ආරක්ෂක තර්ජනයක් හඳුනාගෙන ඇත)
මගේ මහත්තයා ගෙදර.
තව ටිකක් බලන් ඉන්න.
සන්ග් ආ කොහෙද? එයා යාළුවෙක්ව හම්බවෙන්න ගියා.
එයාට කියන්න ගොඩක් පරක්කු වෙන්න එපා කියලා.
අපි කන ගමන් ඔයාට ඔය වැඩේ පැත්තකින් තියන්න බැරිද?
ඔයා ඇයි කන්නේ නැත්තේ?
මම මේ කල්පනා කළා.
මොනවා ගැනද?
අමතර කෑමවලද, සුප් එකේද, නැත්නම් බත්වලද?
එහෙමත් නැත්නම් වතුරවලද?
මොනවද?
ඔයා ඩ්‍රග් එක දැම්මේ කොතනටද කියලා.
ඊටපස්සේ, ඔයා ඩේටා ටික හොරකම් කරන්නද හිටියේ?
නැත්නම් ඔයා දැනටමත් ඒවා හොරකම් කරලා ඉවරද?
මම හිතන්නේ නෑ ඒක තවම යූන් රා යොන්ග්ට යැව්වා කියලා.
එහෙම වුණා නම් එයාලා මෙහෙම සද්ද නැතුව ඉන්නේ නෑ.
ඔයා මේ මොනවා ගැනද කියවන්නේ?
මැඩම්, මම මාගන් හෝටලේ සේවකයෙක්.
ඔයාගේ හදිසි ඇමතුමට අනුවයි අපි මෙතනට ආවේ.
ඔයා ඇතුළේ ඉන්නවනම්, කරුණාකරලා කතා කරන්න.
(මගේ මහත්තයා ගෙදර. තව ටිකක් බලන් ඉන්න.)
මුකුත් ප්‍රශ්නයක් නෑ නේද?
(හොං යොන් හී)
මට උදව් කරන්න.
මැඩම්?
(ඔයා කොහෙද ඉන්නේ?)
(මම ළඟටම ආවා.)
මිස් හොං යොන් හී.
මම ඔයා එනකන් බලන් හිටියේ.
රා යොන්ග්.
(ගෞරවය)
මම ඔයාට ඕනතරම් අවස්ථා දුන්නා. ඔයා කඩා වැටෙන හැටි අපි බලමුකෝ.
ඔයා මොනවද කළේ?
රෝගියා, ලී දා ඉයුන්, ඉන්නේ මොන කාමරේද?
මගේ දුවව මගෙන් හංගන්න ඔයාට කොහොමද එහෙම හිතෙන්නේ?
ඔයා එයාලට තවත් විඳවන්න දුන්නේ නැත්නම්, ඒකෙන් මට කිසි තේරුමක් නෑ.
ඔයාට මාව එක පාරක් රවට්ටන්න පුළුවන්, ඒත් දෙපාරක් රවට්ටන්න බෑ.
පාර්ක් ජේ යොල්ව හිරේ යවන්න මේ සාක්ෂි ඇතිවෙයි.
ලිංගික ජාවාරම් කරන ඇප් එකක් තියෙනවා, ඒ වගේම ඒකට රජයේ නීතීඥයෙකුත් සම්බන්ධයි.
💜💜සිංහල පරිවර්තනය : සුලෝචනා ජයකොඩි💜💜